Document ID: 31977R2237

KOMISSION ASETUS (ETY) N:o 2237/77 annettu 23 päivänä syyskuuta 1977 maatilojen tulojen selvittämiseen käytettävästä maatilailmoituksesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjapitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (ETY) N:o 2910/73(2), ja erityisesti sen 7 artiklan,
sekä katsoo, että
29 päivänä heinäkuuta 1966 annetussa komission asetuksessa N:o 118/66/ETY(3), sellaisena kuin se on viimeksi muutettuna asetuksella (ETY) N:o 3565/73(4), määritetään maatilojen tulojen selvittämiseen käytettävän maatilailmoituksen sisältö,
maatilailmoituksen avulla hankittujen, maatilojen tulojen selvittämiseksi kerättyjen kirjanpitotietojen on seurannan kohteena olevista kirjanpitotiloista riippumatta oltava yhdenmukaiset luonteensa, määrittelynsä ja esitystapansa puolesta,
maatalouden kirjanpitotietojen keruuta koskevan verkon toimittua kymmenen vuotta on suotavaa hyödyntää hankittua kokemusta maatilailmoituksia koskevien säännösten muuttamiseksi tavalla, joka toisaalta parantaa kirjanpitotietojen vertailukelpoisuutta ja toisaalta mukauttaa ne yhteisen maatalouspolitiikan tarpeiden kehitykseen,
tässä yhteydessä on suotavaa hyödyntää tietotekniikan tämänhetkistä kehitystä kirjanpitotietojen käsittelyn parantamiseksi ja tässä suhteessa olisi käytettävä magneettinauhaa kirjanpitotietojen tallennusvälineenä,
on mahdollista, että joillekin tiloille tuottaa vaikeuksia täyttää tietyt erityisotsakkeita koskevat kohdat sen vuoksi, että kyseiset tiedot eivät sisälly tilojen omiin kirjanpitotietoihin; tämän vuoksi olisi, siltä osin kuin ongelmia esiintyy, säädettävä järjestelmästä, jonka avulla voidaan välttää kaikki virhetulkinnat siinä tapauksessa, että kyseisiä erityisotsakkeita koskevia kohtia ei ole täytetty,
maatilailmoitusten mukauttamisesta aiheutuvien haittojen vähentämiseksi mahdollisimman tehokkaasti olisi suotavaa soveltaa uusia säännöksiä alkaen samasta tilikaudesta kaikissa jäsenvaltioissa; ottaen huomioon vaikeudet, joita jäsenvaltiot voivat kohdata toteuttaessaan nämä mukautukset säännönmukaisesti ainoastaan yhden vuoden määräajassa, on suotavaa säätää mahdollisuudesta sallia niiden lykätä tilikautta koskevien uusien säännösten soveltamista yhdellä tilikaudella, ja
tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Maatilailmoitukseen sisältyvien kirjanpitotietojen laji vahvistetaan liitteessä I. Niihin liittyvät määritelmät ja ohjeet vahvistetaan liitteessä II. Kirjanpitotietojen esitystapa vahvistetaan liitteessä III.
2 artikla
Tätä asetusta sovelletaan ensimmäisen kerran 1 päivän tammikuuta 1978 ja 1 päivän heinäkuuta 1978 välisenä aikana alkavan tilikauden 1978 kirjanpitotietoihin.
Ranskassa, Italiassa, Luxemburgissa ja Irlannissa näitä säännöksiä sovelletaan kuitenkin ensimmäisen kerran 1 päivän tammikuuta 1979 ja 1 päivän heinäkuuta 1979 välisenä aikana alkavan tilikauden 1979 kirjanpitotietoihin.
3 artikla
Asetus N:o 118/66/ETY kumotaan, mutta sitä sovelletaan edelleen kokonaisuudessaan 2 artiklassa tarkoitettuja tilikausia aiempien tilikausien kirjanpitotietoihin riippumatta siitä, milloin tiedot on toimitettu komissiolle.
Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä syyskuuta 1977.

Labels: 4
6